Alksnėnai (Vilkaviškis)
Alksnėnai – kaimas Vilkaviškio rajono savivaldybėje, 10 km į šiaurės rytus nuo Vilkaviškio, 6 km į vakarus nuo Pilviškių, prie kelių  5118  Slabadai–Sūdava–Opšrūtai  ir  5111  Vilkaviškis–Alksnėnai  sankryžos, apie 1,5 km nuo Kauno-Kybartai geležinkelio linijos. Seniūnaitijos centras. Stovi medinė Alksnėnų Švč. Mergelės Marijos Ėmimo į dangų bažnyčia (nuo 1925 m.), veikia Sūdavos mokyklos skyrius, paštas (LT-70081), autobusų stotelė. Alksnėnų biblioteka yra Stirnėnuose, už 1 km į pietryčius nuo kaimo, Alksnėnų geležinkelio stotelė – Leitmargiuose.